වවුචර් ලබා දීම අවසන් කිරීම  පිළිබදව අධ්‍යාපන අමාත්‍ය  අකිල විරාජ් කාරියවසම් -  පෙරේදා (03)  හිරු TV බලය වැඩසටහනට එක්වෙමින් පැවසුවේ  ආරම්භයේ පොඩි පොඩි අඩුපාඩුකම් තිබිය හැකි බවටයි.කොළඹ දිස්ත්‍රික්කයේ පාසල් රැසකම-  ඊයේ - නිල ඇදුම් ලබා ගැනීම සදහා වවුචර් ලැබී තිබුණේ නැහැ.ගාල්ල හෑගොඩ සූරිය ආදර්ශ විද්‍යාලයේ වවුචර් බෙදා හැරීමේ ප්‍රමාදයක් හේතුවෙන් විද්‍යාලයේ විදුහල්පතිනියට විරුද්ධව උද්ඝෝෂණයක්ද පැවැත්වුණා.අනුරාධපුර විලච්චිය, ඇත්දත්ගල්ල රාහුල විදුහලේ සිසුන්ගේ දෙමාපියන් නිල ඇදුම් වෙනුවට වවුචර් ලබාදීමට විරෝධය පළ කර විරෝධතාවකද නිරත වුණා.මේ අතර නොවැම්බර් 21 වෙනිදා නිකුත් කළ චක්‍ර ලේඛයකින් අධ්‍යාපන අමාත්‍යාංශය දන්වා තිබුණේ වවුචර් සදහා රෙදි පිළි නිකුත් කිරීමට වෙළෙඳ සැල් හිමියන් කලාප අධ්‍යාපන කාර්යාලයෙන් අවසර ලබා ගත යුතු බවයි.